CELEX: 62021TN0079
Language: hr
Date: 2021-02-03 00:00:00
Title: Predmet T-79/21: Tužba podnesena 3. veljače 2021. – Ryanair i AMS/Komisija

29.3.2021   
            
            
               HR
            
            
               Službeni list Europske unije
            
            
               C 110/35
            
         
      Tužba podnesena 3. veljače 2021. – Ryanair i AMS/Komisija
      (Predmet T-79/21)
      (2021/C 110/39)
      Jezik postupka: engleski
      
         Stranke
      
      
         Tužitelji: Ryanair DAC (Swords, Irska), Airport Marketing Services Ltd (AMS) (Dublin, Irska) (zastupnici: E. Vahida, F.-C. Laprévote, V. Blanc, S. Rating i I. Metaxas-Maranghidis, odvjetnici)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi tuženikovu odluku (EU) od 2. kolovoza 2019. o državnoj potpori SA.47867 2018/C (ex 2017/FC) koju je provela Francuska u korist društava Ryanair i Airport Marketing Services; (1) i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu šest tužbenih razloga.
      
                  1.
               
               
                  Prvi tužbeni razlog, koji se temelji na tvrdnji da je tuženik povrijedio članke 41. i 47. Povelje EU-a o temeljnim pravima, načelo dobre uprave i prava obrane tužiteljâ.
               
            
                  2.
               
               
                  Drugi tužbeni razlog, koji se temelji na tvrdnji da je tuženik povrijedio članak 107. stavak 1. UFEU-a i obvezu obrazlaganja time što je, u ispravku pobijane odluke, utvrdio da je kriterij privatnog subjekta u tržišnom gospodarstvu neprimjenjiv, nakon što je u prethodnoj odluci utvrdio da je primjenjiv.
               
            
                  3.
               
               
                  Treći tužbeni razlog, koji se temelji na tvrdnji da je tuženik povrijedio članak 107. stavak 1. UFEU-a jer je primjena kriterija „stvarne potrebe” u pobijanoj odluci bila manjkava.
               
            
                  4.
               
               
                  Četvrti tužbeni razlog, koji se temelji na tvrdnji da je tuženik povrijedio članak 107. stavak 1. UFEU-a jer pogrešno zanemaruje regiju Montpelliera i potrebu zračne luke za marketinškim uslugama.
               
            
                  5.
               
               
                  Peti tužbeni razlog, koji se temelji na tvrdnji da je tuženik povrijedio članak 107. stavak 1. UFEU-a jer nije odredio zračnu luku Montpellier kao korisnika potpore.
               
            
                  6.
               
               
                  Šesti tužbeni razlog, koji se temelji na tvrdnji da je tuženik povrijedio članak 107. stavak 1. UFEU-a jer nije pokazao selektivnost.
               
            
         (1)  SL 2020., L 388, str. 1.